
[bookmark: TextBodyBegin]Europos Parlamentas,
–	atsižvelgdamas į Lenkijos generalinio prokuroro 2025 m. rugsėjo 4 d. laišku, kuriuo perduodamas Tautos atminties instituto – Baudžiamojo persekiojimo už nusikaltimus lenkų tautai komisijos Krokuvos skyriaus (Oddział Instytutu Pamięci Narodowej w Krakowie - Komisja Ścigania Zbrodni przeciwko Narodowi Polskiemu) prašymas, pateiktą prašymą atšaukti Grzegorzo Brauno imunitetą ryšium su jo atžvilgiu pradėtu baudžiamuoju procesu, apie kurį buvo paskelbta 2025 m. spalio 6 d. plenariniame posėdyje,
–	atsižvelgdamas į tai, jog laikoma, kad Grzegorz Braun atsisakė teisės būti išklausytam pagal Darbo tvarkos taisyklių 9 straipsnio 6 dalį,
–	atsižvelgdamas į Protokolo Nr. 7 dėl Europos Sąjungos privilegijų ir imunitetų 8 ir 9 straipsnius ir į 1976 m. rugsėjo 20 d. Akto dėl Europos Parlamento narių rinkimų remiantis tiesiogine visuotine rinkimų teise 6 straipsnio 2 dalį,
–	atsižvelgdamas į Europos Sąjungos Teisingumo Teismo 2008 m. spalio 21 d., 2010 m. kovo 19 d., 2011 m. rugsėjo 6 d., 2013 m. sausio 17 d. ir 2019 m. gruodžio 19 d. sprendimus[footnoteRef:1], [1:  	2008 m. spalio 21 d. Teisingumo Teismo sprendimas Marra / De Gregorio ir Clemente, C-200/07 ir C-201/07, ECLI:EU:C:2008:579; 2010 m. kovo 19 d. Bendrojo Teismo sprendimas Gollnisch / Parlamentas, T-42/06, ECLI:EU:T:2010:102; 2011 m. rugsėjo 6 d. Teisingumo Teismo sprendimas Patriciello, C-163/10, ECLI: EU:C:2011:543; 2013 m. sausio 17 d. Bendrojo Teismo sprendimas Gollnisch / Parlamentas, T-346/11 ir T-347/11, ECLI:EU:T:2013:23; 2019 m. gruodžio 19 d. Teisingumo Teismo sprendimas Junqueras Vies, C-502/19, ECLI:EU:C:2019:1115. ] 

–	atsižvelgdamas į Lenkijos Respublikos Konstitucijos 105 straipsnio 2 ir 5 dalis,
–	atsižvelgdamas į Darbo tvarkos taisyklių 5 straipsnio 2 dalį, 6 straipsnio 1 dalį ir 9 straipsnį,
–	atsižvelgdamas į Teisės reikalų komiteto pranešimą (A10-0076/2026),
[bookmark: _Hlk222405545]A.	kadangi 2025 m. rugsėjo 4 d. laišku Lenkijos generalinis prokuroras perdavė Tautos atminties instituto – Baudžiamojo persekiojimo už nusikaltimus lenkų tautai komisijos Krokuvos skyriaus (Oddział Instytutu Pamięci Narodowej w Krakowie - Komisja Ścigania Zbrodni przeciwko Narodowi Polskiemu) prašymą atšaukti Lenkijoje išrinkto Europos Parlamento nario Grzegorzo Brauno imunitetą ryšium su keliomis įtariamomis nusikalstamomis veikomis, padarytomis 2025 metais;
B.	kadangi pašyme nurodyta, kad 2025 m. liepos 10 d. Jedvabnėje (Palenkės vaivadija) per radiją transliuotame interviu Grzegorz Braun viešai ir prieštaraudamas faktams galimai neigė genocido nusikaltimus, kuriuos 1941–1944 metais vykdė Vokietijos trečiojo Reicho pareigūnai Aušvice buvusioje Aušvico-Birkenau koncentracijos ir naikinimo stovykloje; kadangi įtariama veika yra 1998 m. gruodžio 18 d. Įstatymo dėl Tautos atminimo instituto – Baudžiamojo persekiojimo už nusikaltimus lenkų tautai komisijos 55 straipsnyje numatyta nusikalstama veika;
C.	kadangi prašyme nurodyta, 2025 m. liepos 14 d. Varšuvoje ir per tinklalaidės interviu Grzegorz Braun viešai ir prieštaraudamas faktams galimai neigė genocido nusikaltimus, kuriuos 1941–1944 metais vykdė Vokietijos trečiojo Reicho pareigūnai Aušvice buvusioje Aušvico-Birkenau koncentracijos ir naikinimo stovykloje; kadangi įtariama veika yra 1998 m. gruodžio 18 d. Įstatymo dėl Tautos atminimo instituto – Baudžiamojo persekiojimo už nusikaltimus lenkų tautai komisijos 55 straipsnyje numatyta nusikalstama veika;
D.	kadangi Grzegorz Braun buvo išrinktas į Europos Parlamentą 2024 m. birželio mėn. vykusiuose Europos Parlamento rinkimuose ir nusikalstamos veikos, kuria jis įtariamas, padarymo momentu buvo Europos Parlamento narys;
E.	kadangi įtariamos nusikalstamos veikos ir dėl jų pateiktas prašymas atšaukti Grzegorzo Brauno imunitetą nėra susiję su jam einant pareigas pareikšta nuomone ar balsavimu, kaip numatyta Protokolo Nr. 7 dėl Europos Sąjungos privilegijų ir imunitetų 8 straipsnyje;
F.	kadangi Protokolo Nr. 7 dėl Europos Sąjungos privilegijų ir imunitetų 9 straipsnio pirmos pastraipos a punkte nustatyta, kad Europos Parlamento nariai sesijų metu savo valstybės teritorijoje naudojasi imunitetais, kurie suteikiami jų valstybės narės parlamento nariams;
G.	kadangi, vadovaujantis Lenkijos Respublikos Konstitucijos 105 straipsnio 2 ir 5 dalimis, nuo rinkimų rezultatų paskelbimo dienos iki mandato galiojimo laikotarpio pabaigos dienos Seimo narys be Seimo sutikimo negali būti traukiamas baudžiamojon atsakomybėn ir be Seimo sutikimo negali būti sulaikomas ar suimamas, išskyrus atvejus, kai jis užtinkamas darantis nusikaltimą ir jei būtina jį sulaikyti siekiant užtikrinti tinkamą proceso eigą;
[bookmark: _Hlk222405989]H.	kadangi Protokole Nr. 7 dėl Europos Sąjungos privilegijų ir imunitetų numatyto imuniteto paskirtis – apsaugoti Parlamentą ir jo narius nuo patraukimo atsakomybėn už veiksmus, kurie yra padaryti vykdant Parlamento nario įgaliojimus ir kurių negalima atskirti nuo tų įgaliojimų;
I.	kadangi Parlamento darbo tvarkos taisyklių 5 straipsnio 2 dalyje numatyta, kad Parlamento nario imunitetas yra ne Parlamento nario asmeninė privilegija, bet viso Parlamento ir jo narių nepriklausomumo garantija;
J.	kadangi šiuo atveju Parlamentas nenustatė esant fumus persecutionis, t. y. faktinių aplinkybių, kurios rodytų, kad šis procesas buvo pradėtas siekiant pakenkti Grzegorzo Brauno, kaip Europos Parlamento nario, politinei veiklai;
K.	kadangi, pirma, Parlamentas negali būti prilyginamas teismui ir, antra, vykstant imuniteto atšaukimo procedūrai Parlamento narys negali būti laikomas kaltinamuoju[footnoteRef:2]; [2:  	2019 m. balandžio 30 d. Bendrojo Teismo sprendimas Briois / Parlamentas, T-214/18, ECLI:EU:T:2019:266.] 

1.	nusprendžia atšaukti Grzegorzo Brauno imunitetą;
2.	paveda Pirmininkei nedelsiant perduoti šį sprendimą ir atsakingo komiteto pranešimą Lenkijos Respublikos kompetentingai institucijai ir Grzegorzui Braunui.

